সেভেরাস স্নেপ
সেভেরাস স্নেপ (ইংরেজি ভাষায় Severus Snape) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস সিরিজের একটি কাল্পনিক চরিত্র। প্রথম উপন্যাস "হ্যারি পটার অ্যান্ড দ্য ফিলোসফার্স স্টোন" এ তিনি প্রাথমিক খলনায়কদের একজন হলেও পরবর্তীকালে তাঁর চরিত্রটি আরো জটিল এবং রহস্যময় হয়ে উঠে। রাউলিং স্নেপের প্রকৃত চরিত্র ও আনুগত্য প্রকাশ করেন সিরিজের সর্বশেষ বই "হ্যারি পটার অ্যান্ড দ্য ডেথলি হ্যালোস" এ। স্নেপ সিরিজের সাতটি বইয়ের প্রতিটিতে উপস্থিত ছিলেন।
হ্যারি পটার (চরিত্র)
দ্বিতীয় বই, "হ্যারি পটার অ্যান্ড দ্য চেম্বার অফ সিক্রেটস" এ, রাউলিং হ্যারিকে একটি গোপন ডায়েরিতে সংরক্ষিত ভলডেমর্টের স্মৃতি, টম মারভোলো রিডলের সাথে প্রতিদ্বন্দীতায় অবতীর্ণ করান। রিডল রনের ছোট বোন জিনি উইজলিকে নিজের নিয়ন্ত্রণে নিয়ে আসে। যখন হঠাৎ করে মাগল বংশজাত ছাত্রছাত্রীদের উপর আক্রমণ শুরু হয়, তখন অনেকে মনে করেছিল, হয়ত হ্যারি এই আক্রমণগুলো পরিচালনা করছে। ফলে সন্দেহের একটি পরিবেশ সৃষ্টি হয়। বইয়ের শেষ দিকে জিনি উধাও হয়ে যায়। তাকে উদ্ধার করার জন্য, হ্যারি রিডলকে মোকাবেলা করে এবং চেম্বার অফ সিক্রেটসের দানবটিকে হত্যা করে।